钦定古今图书集成/明伦汇编/氏族典/第157卷 > 《廖用贤尚友录》 > 论惟贞
## 钦定古今图书集成/明伦汇编/氏族典/第157卷 > 《廖用贤尚友录》 > 论惟贞

按《唐书论弓仁传》：“弓仁孙惟贞，名瑀，以字行，志向恢
大，开元末为左武卫将军。肃宗在灵武，以卫尉少卿
募兵绥银，从还凤翔，迁光禄卿，为元帅前锋讨击使，
战陕州，以功进殿中监。史思明攻李光弼于河阳，惟
贞战破之，光弼表为开府仪同三司。贼将谢钦让据
陈，假惟贞颍州刺史，斩贼将，降者万人，封萧国公，实”
封百户。擢左领军卫大将军，为英武军使。卒。